bavarian-nlp/barwiki-20250901 huggingface dataset:
David Guetta

Pierre David Guetta ([]; * 7. Novemba 1967 in Paris) is a franzesischa House-DJ und Musiproduzent. Ea guit wejdweit ois oana vo de bestn DJs. Laat DJ Mag belegt er Plotz 4 da beschten DJs.
David Guetta is mit da Cathy Guetta vaheiradt und se hom zwoa Kinda, Tim Elvis (* 2004) und Angie (* 2007). Er is da Hoibbruada vom Journalist Bernard Guetta. Soa richtiger Nam is Pierre David Guetta.
Kenning

Kenning (vo altnord. "kenna" „kennzeichna“, Pl. "Kenningar") is a Stilmittl in da oidgermanischn Dichtung. Des is a poetische Umschreibung vo oanfochn Begriffn. Im Gengasotz zua oagliadrign Heiti (mit da Metapher vagleichboa), is de Kenning a meagliadrige buidhofte Beschreibung, de aus oafochn Weatan zammagsetzt is.
A Kenning bestäd aus zwoa Tein: an Grundwort (Stofnorð) und an Bestimmungswort (Kenniorð). A Tei ko owa aa aus mehranan Weatan bestäh. As Grundwort easetzt an Begriff duach a nur bedingt zuatreffends Wort (z. B. „Baam“ fia „Mo“). Duach as Bestimmungswort (z. B. „Kampf“) wead nacha wieda af de urspringliche Bedeitung higwiesn und gleichzeitig a bestimmte Eignschoft vastäakt. So wead da Mo zum Kampfbaam.
De Kenningar san nur in da Lyrik vawend woan und wean zum Tei in da dichtarischn Sproch bis heit gnutzt. Es woan voa oim Preisliada oda Spottliada, de wo bei Feialichkeitn und während am Thing a wichtig Roin gspuid hom. Je mehra vo den Kenningar vawend woan san, desto bessa. Des woa nachgrad a Zeichn vo Qualität.
Miederdeich

Miederdeich (deitsch: Mitterteich) is a Stod im Owerpfolza Landkroas Tirschenreith und houd 6634 Eihwohna (2015).
Gschicht.
Miederdeich is 1185 zum easchtn Mal erwähnt worn. 1277 is zum Kloster Woldsassen dazoukumma. 1501 is zu an Morkt erhom worn. Als Morkt homs ab 1516 Beja (-&gt; Zoigl) aasschenkn und an Wochenmorkt ohalten derm.
Da Dreißigjährige Kraich hout den Ort fast völlig zeaschtört.
Die Eisenbahnlinien Miederdeich-Eger und Schwandorf-Miederdeich im Joa 1864/1865 machte Miederdeich zu a Industriestod.
1882 is a Gloshittn kema, 1886 de easchte Porz'lanfabrik.
Seit 1932 is Miederdeich a Stod.
Heitzudoch gült Miederdeich als de Glos- und Porz'lanstod vom Obapfälza Stiftland.
Zoigl

Zoigl sagt ma zu an untergärign Beja, des höll oder dunkl braut wird. Es hod an gleichn Heffa-Antei, die gleiche Stammwiazn und an gleichn Alkoholghalt wöi a normals Beja, owa wenicher Kohlensaire. Und es is meistns niad filtriad.
Da Zoigl wead voa oim in da Stoapfalz vu Privatleit mit Hausbraurecht braut. As Zoigl-Braurecht liegt oft scho seit Generationa aaf dem Haus und is im Grundböichl festghoidn.
Echta Zoigl wead heintzudoch nur mehr in Eslarn, Falknberch, Miederdeich, Neihaus und Eschawo hergstöllt.
Name.
Der Name Zoigl kummt daher, dass a Stern oder a Reisig beim Brauer vum Fensta ausseghengt worn is, um oazuzeign, dass grod a selberbrauts Beja gibt. Durch unsern Dialekt is aas dem Wort "Zeiger" as Wort "Zeigl" und letztendlich as Wort "Zoigl" worn, wos dem Beja sein heiddichn Nama gibt.
Zoigl-Schüddl.
Dass grod an frischn Zoigl gibt, wird duch an Zoigl-Stern oazeigt, der beim Brauer am Wirtshaus ausseghengt wird. Der Zoigl-Stern bestöiht aas zwoa gleichschenkliche Dreiecke, döi zamm an Stern ergehm. 
Die jeweils drei Seiten solln die beim Braua benötigtn Elemente (Feuer, Wasser, Luft) und die im Mittlalter bekanntn Zutaten (Wasser, Moiz und Hopfn) symbolisiern. 
Dass ma beim Braua aa a Heffa bei da Gärung braucht, woa damals nu niad bekannt und is einfach als "Zeich" bezeichnat woan.
Oidnordische Sproch

&lt;onlyinclude&gt;&lt;/onlyinclude&gt;
Oidnordische Sproch is a Sammebezeichnung fia de nordgermanischn Sprochn, wo vo etwa 800 (Ofang vo da Wikingerzeit) bis mindastns uma 1350 in Skandinavien, af dena Insln bis 1500 gred woan san. Ia Voalaifa is as Urnordische.
Im Oidnordischn wead zwischn Oidwestnordisch und Oidostnordisch untaschiedn, z. B. afgrund vo da Ostnordischn Monophtongierung. Zan Oidwestnordischn ghaean Oidnorwegisch, Oidislandisch und Oidfäröisch; zan Oidostnordischn Oiddänisch, Oidschwedisch und Oidgutnisch. De Sprochn ham se bis ins 13.Jh. nur wenig voeinanda untaschiedn.
De Eignbezeichnung vo dera Sproch wor im Mittloida "dönsk tunga" (weatli: denische Zungan).
Manche Forscha nehma sogor o, dass no im Friah- bis Hochmittloida a wexlseitige Vastendlichkeit vo de oidnordischn Sprochn mitm Oidniadadeitschn (Oidsaxischn) und am Oidenglischn gebm hod.
Synonym und vawandte Begriff.
Wei da gresste Tei vo da oidnordischn Literatua af Oidisländisch und Oidnorwegisch iwaliefad is, wean de Begriffe Oidnordisch, Oidwestnordisch und Oidisländisch synonym gnutzt.
Afgrund vo da engan Vawaundschoft wean de oidnordischn Sprochn aa ois Dialekte vo oam Oidnordischn vastandn. Ois Standardfoam dazua git as Oidisländische.
In Skandinavien wead de oidwestnordische Sproch "norrön" (schwed. "norrön", dän./norw. "norrøn(t)") gnennd, zan Tei wead dea Begriff a fia de ganze oidnordische Kuitua vawend.
As Neuisländische Wort "norrænt mál" (Nordische Sproch) is a Nama fia de moderna nordgermanischn Sprochn. Des kimmt dahea, wei des Isländische ned nur sprochli stork mitn Oidnordischn vabundn is, sodan aa kuiturej.
Schriftn.
De friahastn Inschriftn in oidnordischa Sproch san Runen ausm 8. Joarhundat. Runen woan bis ins 15. Jh. gebraichli. Mit da Konversion zan Christentum im 11. Jh. is des lateinische Alphabet nacha aufkema.
De ejtastn oidnordischn Texte, de wo in lateinischa Schrift eahoidn san, kema aus da Mittn vom 12. Joarhundat. Da gresste Tei vo da dahoidanen Literatua is in Island vafosst woan. Am bekanntastn san de nordischn und isländischn Sagas, sowia de mythologische Literatua. Da Umfang und de Vuifoit vo dera Literatua mit Oitogsbezug is im mittloitalichn Eiropa oanzigoartig.
Bally Prell

Bally Prell (* 14. Septemba 1922 z Minga; † 20. Meaz 1982 z Minga; eigentle: Agnes Pauline Prell), wor a Mingara Vortragskinstlarin und Voikssängarin. Ia Stimmlog isch a woxwoacha Tenor gwean, a extravagante Stimm im Opernformat.
Lem.
De Bally is z Schwabing in da Leopoldstroß 77 ois Dochta vom Mingara Komponistn und Voikssänga Ludwig Prell auf d Wejd kema. Do hodse aa ia Lebm lang gwohnt. Scho ois Fimfjaarige is sie im Mingara Odeons-Soi auftretn und de Zuahera mit iara Stimm begeistat. Sie hod a woache Tenorstimm ghobt, mit der sie aa klassische Arien singa hod kena.
Am 31. Oktoba 1953 is de Bally zan easchdn Moi afm Mingara Platzl aftretn. Mit iam bekanntastn Liad „"Die Schönheitskönigin von Schneizlreuth“" hods do an Schenheitswahn karikiad. Zu iam Programm hod a des „"Isarmärchen"“ ghert, des wo ia Voda komponiat hod. Am "Platzl" is bis zu iam Lemsend vabundn bliem.
Diskografie.
Bally Prell Afnahm 1958 - 1973, 2 CDs, Trikont
Exportbia

Exportbia oda Export is im boarischn Sprochraum a untagärigs Voibia mit a Stammwiazn vo 12–14 % und am Oikohoighoit vo normalaweis a bissl mehr wia 5 % vol. Des koh hej oda dunkl sei.
Im Vagleich zum obagärign Bia is Export durch sei untagärige Brauweis länga hoitba. Damit wors meglich, des Bia z exportian (desweng a dea Nama). Im Untaschied zum fian Markt vo dahoam hergstejdn Bia san de fian Export gmochtn stärka braut woan, um de nacha spada am Bstimmungsort auf Drinkstärkn zum stregga. Des soi Transportgejd sporn, as Wossa wa ja vor Ort aa do. Dea mitm stärkan Einbraua vabundne kräftigare Gschmo und aa da houhe Oikohoighoit hom des Bia boid a auf de Märkt dahoam bekannt gmocht. In de Sibzga hods ogfanga, das ma mitm Exportbia zwägs Pils nimma so vui eignomma hod. Und no schlimma wor des im Ausland.
Sährimnir

Sæhrímnir oda Sährimnir (Oidnoadisch: „ruaßigs Seeviech”) is a Eba aus da Edda-Saga, den jede Nocht de Asen und de Einherjer sowia an Odin seine Woif an Geri und Freki zum Essn kriagn.
Da Sährimnir wiad jedn Tog in da Frua aus seim Käfig ausseglossn, damidn de Einherjer jogn kinan. Sei Fleisch wiad vom Koch Andhrimnir im Kessl Eldhrímnir brotn. Danoch lebd da Eba wieda, damid man am nächstn Tog wieda essn kau.
Stiama (Fuassboi)

Stiama is a Spuiaposizion im Fuassboi und in ondan Moschoftsspoatoartn. Des is koa Funkzion, de wo in de Regln stähd, sondan ghead zua Spuitaktik. A Stiama soi in easchda Linie Tore schiassn. Sei Leistung und sei Weat wead noch da Chancnausnuzung beuateid.
Es gibd untaschiedliche Stiamaposiziona:
Konfuzius

Konfuzius – latinisiat aus , (, aa ois Kung-tse oda Kong-tse transkribiat) – wor a chinesischa Philosoph zur Zeit vo da Estlichn Zhou-Dynastie. Er hod vamuatli vo 551 v. Kr. bis 479 v. Kr. glebt und is untam Nama Kong Qiu ( ) in da Stod Qufu im chinesischn Staat Lu (de heitige Provinz Shandong) geborn und is duatn aa gstorm.
As Haptthema vo seine Lehrn wor de menschliche Ordnung. Er hat gmoant, dass do dafia de Ochtung vo andan Menschn und de Ahnenvaehrung entscheidend is. Sei Ideal wor da „Edle“ ( junzi), a moralisch eiwandfreia Mensch. Edel wead da Mensch dann, wann er in Harmonie mitm Wejdganzn lebt. Harmonie und Mittn, Glossnheit und Ausgeglichnheit worn fia eam bsondas erstrebnswert. Da Weg dazua wor fian Konfuzius de Buidung.
Lehre.
Da Edle.
As eiflussreichste Werk vo da ostasiatischn Geistesgschicht is as Lunyu. Do drin stengan aa de via Grundbegriffe vom Konfuzius:
Philosoph

A Philosoph ( "philósophos" „Freind vo da Weisheit“) is a Mensch, wo noch Weisheit strebt. Ea mechat Ontwortn af de Frogn vo da Philosophie findn. Fia Platon is a Philosoph oana, wo s Woahre, Schääne und Guade liabt und danoch strebt (vgl. Symposion).
Umgangssprochlich gseng is Philoph oana, dea wo iwa dena Dinge städ, dea wo ausgeglichn bzw. geduldig is und a weng a Lebmskinstla. Wissenschoftli gseng is a Philosoph aus heitinga Sicht oana, dea si mitn Fochgebiet vo da Philosophie befosst.
FUSSBALL MANAGER 09

Da FUSSBALL MANAGER 09 is a Computaspui, des am 30. Oktober 2008 vaefentlicht wordn is. Es is da Nachfoiga vom FUSSBALL MANAGER 08.
Updates.
Update 3.
Ladeproblem
Der nach Update 2 gelegntlich auftretende Ladefehla is beseitigt, oide Spuistände mit dem Fehla kennen nach Update 3 fortgesetzt werdn.
CaC-Fehler "Reserve"
Diesa is in Update 3 ebenfalls beseitigt. Ma ka mit altn Spülständn anschließend a mit da Reserve aufsteign, allerdings bleibt de unterste Liga "vaklanat".
Live Ticka
Die Anzahl da Tore nach Eckn wurde dramatisch reduziad, da Ticka stark erweitat (jetzt 5.002 Texte), diverse Textfehlerchen wurdn eliminiad, des Elfmeterschiaßn verbessart (Nicht-Anzeige gehaltena Elfmeta). Da Toazähla fia Spüla bei &gt;1 Toa in am Spü im Live Ticka funktioniad jetzt. Die Auswirkungen verschiedena taktischa Auswirkungen wuadn ebenfalls ibaarbeitet. Des Problem da gehäuftn Kartn fia bestimmte Spüla wurde beseitigt, de Freistöße wurdn reduziad. Mannschaftn operiern jetzt bei hochn Führungen fairer, ebenso sand Spüla mit gölba Kartn no etwas vorsichtiga. Insgsamt falln etwas mehr Tore. Kurzum: Live Ticka-Fans werdn Update 3 liabn.
Sonstige beseitigte Probleme
Interviews
Diverse neiche Fragn wurdn hinzugfügt.
Datenbank
Update 3 beinhaltet a vollständiges Datnbankupdate mit den Winter-Transfers. Easchtmois is Bulgarien mit Original-Spuianamen enthalten. Die Datnbank beinhaltet jetzt iba 30.000 Spüla.
Spülabülda
Es wurdn mehr ois 900 neiche Spülabülda und mehr ois 60 neiche XXL-Bülda hinzugfügt.
Matteo Darmian

Matteo Darmian (* 2. Dezember 1989 in Legnano) is a italienischa Fuaßboispiela. Jetzt grad spüt da Stüama in da italienischn Serie B bam Calcio Padova.
Karriere.
Verein.
Matteo startete 2007 sei Profikarriere bam AC Mailand in da Serie A. Am 19. Mai 2007 hat er sei Debüt fia Milan gebn, als er fian Giuseppe Favalli in da 68. Spielminutn eingwechslt wordn is. 2009 is er an Calcio Padova verlichn wordn.
Statistik.
"Stand: 6. Oktober 2009"
1
American Snuff Company

De American Snuff Company, LLC (bis 2010: Conwood Company, LLC) is a Gschäftsbereich vom Dabakkonzern Reynolds American und a Produzent vo Schmei. De American Snuff Company is Mitte 2006 fir $3.5 Milliona von Reynolds American akquiriat woan. Sie generiat rund 7% vom Joares-Umsotz vo Reynolds American.
De American Snuff Company mochd an Hawken Wintergreen Tobacco sowia de Markn Grizzly und Kodiak. Es is da zwoatgresste Produzent vo rauchfrein Dabakproduktn in Amerika.
De Wuazln vo da American Snuff Company san ejta wia de Vaeinigtn Staatn. Haptmo John Garret vo da 6. Delaware Brigadn hod währendm amerikanischen Unabhängigkeitskriag 1782 in Red Clay Creek in Delaware a Schnupfdabakmui afbaut. De Garret-Markn vo 1870 (US-Patent) is de ejtaste Markn vo de Vaeinigtn Staatn iwahapts, de wo ununtabrocha in Nutzung is.
Runen

Runen san de ejtastn Schriftzeichen vo de Germanen. Se woan vom 2. bis zan 12. Joarhundat fia gritzte und graviate Inschriftn af Gegnständn und af Runenstoana in Gebrauch. De moastn Runenfunde gibts in Sidskandinavien. Mit da Konversion zan Christntum san de Runen nach und nach vaschwunden.
Runenreihn.
As ejtare Futhark: De ejtaste Runenreih.
De ejtaste iwaliafate Runenreih (noch dena easchtn sechs Buchstobm "fuþark" gnennd) hod 24 Zeichn ghobt, de wo in drei Obschnitte einteit woan. De Obschnitte hod ma spada im Oidnordischn "aettir" ghoassn. De Runen san ofangs nur vo de nordgermanischn Stämm benutzt woan; in da Zeit vo da Vejkawandarung a vaoanzld ba de Ostgermanen (voa oim Goten, ob 3. Jh.) und Westgermanen (ob 15. Jh.). Rund 350 Inschriftn san vo dera Runenreihn bis etz entdeckt woan. Olle jingan Runenreihn (ob uma 700) leitn si vom ejtan Futhark ob.
Unicode.
Da "Unicode-Block Runen" (16A0–16FF) enthoid de germanischn Runen. De Reihenfoige richt se nachm traditionellen Runen-Alphabet Futhark. Olle jingan Variantn wean nach da jeweilign Grundrune eisortiat.
Sophie Hunger

Sophie Hunger (* 31. Meaz 1983 in Bern; amtli: Emilie Jeanne-Sophie Welti) is a Schweiza Sängerin und Komponistin Sie spuit aa Klampfn und Klavier. Da Kinstlanama kimmt vom zwoatn Vornama und vom Geburtsnama vo iara Muadda "Hunger".
De Sophie Hunger und ia Bande kinan heit en Jazz zuagrechnet wean. Se dredn aa imma wieda auf Jazzfestln auf.
Lebm und Wirkn.
Am 6. Juli 2008 is de Sophie beim "Montreux Jazz Festival" in da ausvakafftn Miles Davis Hall afdredn.
Monday’s Ghost is am 10. Oktoba 2008 an kloanan Vatrieb „Irascible“ in da Schweiz aufn Markt kema und hod auf glei Platz 1 vo da Schweiza Hitparadn eihgnumma. Im Feba 2009 is de CD nacha bei Universal Jazz in Frankreich, Deitschland und Östareich aussakema.
Diskografie.
Ois "Emilie Welti":
Ois "Sophie Hunger":
Eigne Oibm:
Sonstige Vaeffentlichunga:
Fuimmusi:
Fuimografie.
Ois "Emilie Welti":
Ois "Sophie Hunger":
Bundesstroß 24

De Bundesstroß 24 (Obkiazung: B 24) war amoi a Bundesstroß, de vo Garmisch-Partakurch bis an'd östareicha Grenz bei Griesen ganga is. 1991 ham s'es donn zua Bundesstroß 23 dazua do.
Gschicht.
De heitige "B 24" woa friara de Reichsstroß 24. D'Streck wor d'gleich. Nachm Oschluß Ästareichs hom s'es donn iba Lermoos ("R 309"), Fernpassstroß, Nassereith ("R 309"), Imst ("R 31"), Landeck ("R 31"), Pfunds und Nauders bis on d'italienischen Grenz bei Reschen om See (Reschenpoß) g'legt. O weitre Valängrung wár 1943. Da hom s'es donn bis nach Mals glegt.
Ab Pfunds-Kajetansbrücke gings an d'schweizarische Grenz bei Weinberg. Bei Nauders hot ma d'R 24b ebenfoills an d'Schweiza Grenz bei Martinsbruck foarn kenna.
1991 ho d'B 24 donn vo da Einmündung do B 23 bis zuar östareichischn Grenz durch d' Bundesstroß 23 ersetzt. Da Rest in Garmisch-Partakurch is getzt a Gmoa-Stroß.
Boog

A Boog oda Boogbia (dt.: Bock oda Bockbier) is a oba- oda untagearigs Bia, wo da Stommwiazghoit iwa 16 % und da Oik uma 6,5 % Vol., ko owa aa weid driwa lieng. Es gibd a hejs und dungls Boogbia. As Boog ghead za de Schtoakbia.
Variantn.
Doppeboog.
A Doppeboog is a bsondas schtoaaks Boogbia. Da Schtommwiazghoit liegd iwa 18 Grad Plato, da Oikghoit zwischn 5 % Vol. und 12 % Vol.
Maiboog.
A Maiboog is a Boogbia, wo moast zwischn Aprui und Juni vakaffd wead. Da Maiboog is untagarigs Schtoakbia mid an Oikghoit vo meahr wia 6 % Vol. Moast is s a hejs und wenga siaß, schtoak ghopfts Schtoakbia.
Festboog.
A Festboog is a Boogbia, wo in Estreich um de Weihnochtszeid und um Ostan braud wead.
Klesmer

Klesmer (aramäisch „kli zemer“ כלי זמר, jiddisch "klesmer," eigentli „Gefäß vom Liadl“) is a jiddische Voiksmusitradition, de wos ausm aschkenasischen Judentum kummt. De heit im hochdeitschn vabreitete Schreibweis „Klezmer“ kummt ausm Englischn, wos „z“ fian stimmhofts „s“ stähd, de uaspringliche Schreibweis is Klesmer.
In da Klesmermusi san vü jidische Musitradionen eingaunga. De Klesmermusikantn haßn "klesmorim" (YIVO: klezmorim) oda "klesmerim" (YIVO: klezmerim). Des Grundrepertoire vo da Klesmer-Musi bestähd vua oim aus Begleitmusi zu Hozatn, Festn und Feian. Da Begriff "klesmer" (Plural "klesmorim") hod se urspringlich nua auf de Musika bezogn. Eascht mit da Wiedaentdeckung vo dea Musi in de USA in de 1970a Joa, is dea Begriff zua Bezeichnung fia des musikalische Genre wuan. Vuahea is des „jiddische“ Musi gnennt wuan. Unta "Klesmer" verstähd ma aa efta instrumentale Musi, es is owa aa a Synonym fia jiddische Voiksmusi wuan.
Keapa-Moss-Index

Da Keapa-Moss-Index (KMI), af englisch "body mass index (BMI)", is a Mosszoi fia de Beweatung vom Keapagwichd vo am Menschn bezogn auf sei Keapagräss. De Methodn is vom Adolphe Quételet entwicket woan. Wei Iwagwicht inzwischn a wejdweit wochsendes Problem is, wead da KMI voa oim dazua vawend, af Gefährdungen hizweisn.
Da KMI gibt nur an grobm Richtwert o und is a weng umstritten, wei a de Statur vo am Menschn und de individuell vaschiedane Zammasetzung vom Keapagwicht aus Fett- und Musklgewebe ned bericksichtigt.
Berechnung.
Da Keapa-Moss-Index wead so berechned:
formula_1
dabei is formula_2 as Keapagwichd (in Kilogramm) und formula_3 de Keapagräss (in Metan).
Beispui
Deitung vom KMI.
De Werte vo normalgwichtign Persona liegn - noch da Adipositas-Klassifikation vo da WHO zwischn 18,50 kg/m² und 24,99 kg/m², ob oana Keapa-Moss-Zoi vo 30 kg/m² san demnoch iwagwichtige Persona behandlungsbediarfti.
Gewichtsklassifikation bei Erwachsenen anhand des BMI (nach WHO, Stand 2008):
Statistik: Gwichtsklassn nochm KMI, Deitschland.
Mikrozensus 2005
Nordgermanische Sprochn

De nordgermanischn Sprochn, aa skandinavische Sprochn umfossn de Sprochn Dänisch, Färöisch, Isländisch, Norwegisch und Schwedisch. Se san a Untagruppm vo de germanischn Sprochn. Rund 20 Millionen Menschn redn a nordgermanische Sproch ois Muaddasproch. As Oidnordische Sproch bzw. Oidisländische, wo duach de Edda iwaliefad is, guit ois Urtypus vo de nordgermanischen Sprochn. De ejtaste iwaliefate nordgermanische Sproch is owa as Urnordische.
As "Nordgermanische" hod se um de Zeitnwende ("Christi Geburt") vom Westgermanischn obgspoitn und untateit si obm 9. Jh. in "Westnordisch" und "Ostnordisch" ("Oidnordisch").
Historische Eiteilunga.
Voam Joa 1100 hods a oanzige oidnordische Sproch ("dǫnsk tunga") gebm, de wo nua oanzlne Dialektuntaschiede afgwiesn hod.
So untascheid ma fia de Zeit zwischn Westnordisch und Ostnordisch: 
Danoch is da Obstand zum Dänischn gwochsn, sodass man von uma 1100 bis uma 1300 a ondare Eiteilung zgrund legt:
Im Spodmittloida hom se de Sprochn untaschiedlicha entwicklt. Isländisch und Färöisch hom weitgehend de oidn Sprostrukturn behoidn, während se im Norwegischn und Schwedisch stork vaoafoch woan san.
Ob uma 1500 ko ma a ondare Eiteilung vo de nordgermanischen Sprochn onehma:
De Eiteilunga ensprecha ned am genetischen Stammbaam im Sinn vo da Stammbaamtheorie. Se beschreim ledigli de Ähnlichkeitn zwischen Sprochn vo oana bestimmtn Periode.
Edda

Mid Edda wean zwoa vaschiedane literarische Weake bezeichned, de wo af Oidnordisch bzw. Oidisländisch vafosst san.
Urspringli is da Nama Edda nur fias Werk vom Snorri Sturluson (†1241) gstandn, des wora um 1220 fian norwegischn Kini Hakon Hakonarson und an Jarl (Herzog) Skuli vafossd hod. Des is a Lehrbiachl fia Skalden (de oidnordische Bezeichnung fia „Dichda“).
Des zwoate Werk, des wo an Nama Edda hod, hod an zu Unrecht griagt, is owa des vui bekontare Werk: Um 1270 is af Island a Sammlung vo oide Liada niadagschriem woan, de wo se mit dena vom Snorri zitiatn Strophn zum Tei iwaschneidn. Des is owa a anonyme Sammlung vo gonzn Liadan, ned nur Zitatn, und es gibt do drin nur wenige vabindende Prosadexde.
Fuþark

Futhark odar Fuþark nennd ma de gmoagermanische Runenreihe und de Variantn, de wo aus ia hervorganga san. De Runenreihn wean tradionej noch de easchdn sechs Runen - in dem Foi F-U-Þ-A-R-K - gnennd.
As ejtare Futhark.
De easchte Runenreih wead ejtares Futhark ghoassn. De Reih hod 24 Zeichn dena jeweis a oanzlna Laut zuagordnet is. Des Futhark is bis uma 750 n. chr. vo oin germanischen Stämmen in da gleichn Foam vawend woan, deshoib nennd mas aa gmoagermanisches Futhark.
A Bsondaheit vom ejtan Futhark is, dass fia olle Laute vo de domolign germanischn Sprochn oan Buchstabm gibt. Des lateinische Alphabet hod koane Zeichn fia de Laute U, W und J (ma hod daher V=U, VV=W und I=J gschriem). Des Futhark hod de Laute kennt und hod a oan Buchstobm fia des „th“ (Þ), dea wo bis heit af Island und Faröer vawend wead.
Þ

Þ, kloa þ, (Thorn) is a Buchstobm im oidenglischn, oidnordischn und heitign isländischn Alphabet. A in da Lateinumschrift vom Gotischn wead a moastns an da Stej vom "th" vawend, wei a im Gotischn Alphabet ebmfois duach oan oanzalnan Buchstobm repräsentiat woan is. Dea Buachstobm is aus da Rune Thurisaz entstandn.
þ städ fia oan interdentaln Frikativlaut, so wias heitige englische "th" in "bath".
Beispui.
Da nordische God "Thor" wead auf isländisch "Þór" gschriem. Emso wean de Nama, de wo vo eam obgleitet san, wia z. B. "Thorvald" (bzw. boarisch "Thorwald") oda "Thorstein" (bzw. boarisch "Thorsten") auf isländisch ois "Þorvaldur" und "Þorsteinn" wiedagem.
"Deitschland" hoasst auf Isländisch "Þýskaland" (auf Schwedisch, Dänisch und Norwegisch "Tyskland").
Sardinien

Sardinien (sardisch: "Sardigna", italienisch: "Sardegna", katalanisch: "Sardenya"), is – noch Sizilien – de zwoatgre8ste Insl im Middlmeea. De oidn Egypta hom de Insl "Schardana" gnennt und de Griachn „Sandalyon“, wei ia Foam on an Fuaßobdruck eainnat.
De Insl buidt mid a boa vuaglogatn Insln a autonome Provinz, de wos aa Sardinien hoaßt. De Region hod a Fläch vo 24.090 km² und 1.658.138 Eihwohna (Stond 31. Dezemba 2015). De Haptstod is Cagliari.